ลุยงาน
กรมบังคับคดี จัดตั้งมาครบ 41 ปีแล้ว รื่นวดี สุวรรณมงคล อธิบดีกรมบังคับคดี เลยเชิญ รมว.ยุติธรรม มาให้นโยบายที่กรมแถวตลิ่งชัน
28 พ.ย. 2558

โดย...นายรัษฎา
กรมบังคับคดี จัดตั้งมาครบ 41 ปีแล้ว รื่นวดี สุวรรณมงคล อธิบดีกรมบังคับคดี เลยเชิญ รมว.ยุติธรรม มาให้นโยบายที่กรมแถวตลิ่งชัน 
เพราะทำงานเข้าตา โดยเฉพาะยอดขายทรัพย์ปีงบประมาณ 2558 ทำได้เฉียด 1 แสนล้าน ทำสถิติสูงสุดในรอบหลายปี
พล.อ.ไพบูลย์ คุ้มฉายา รมว.ยุติธรรม เลยถือโอกาสมอบงานผลักดันทรัพย์ปีนี้เพิ่มตัว เป็น 2 แสนล้านบาทซะเลย เพราะยิ่งขายได้มากเท่าไหร่ กิจกรรมทางเศรษฐกิจก็หมุนเวียนมากขึ้นตาม
มอบนโยบายเสร็จ กรมก็จัดเลี้ยงอาหารกลางวัน ฝีมือแม่ครัวที่ทำงานกับกรมมานานหลายปี 
เสร็จแล้ว รื่นวดี ก็ลุยงานต่อ จับผู้บริหารกรม มาฟังเสวนาเรื่อง ธุรกิจเอสเอ็มอี เป็นความรู้ไว้จะได้มีส่วนร่วมช่วยเอสเอ็มอีในภายภาคหน้า